

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΕΡΓΑΣΙΑΣ & ΚΟΙΝ/ΚΗΣ ΑΣΦΑΛΙΣΗΣ**

**ΕΝΙΑΙΟ ΤΑΜΕΙΟ ΑΝΕΞΑΡΤΗΤΑ ΑΠΑΣΧΟΛΟΥΜΕΝΩΝ**

**ΓΕΝΙΚΗ ΔΙΕΥΘΥΝΣΗ ΑΣΦΑΛΙΣΗΣ – ΠΑΡΟΧΩΝ**

**ΔΙΕΥΘΥΝΣΗ ΥΓΕΙΟΝΟΜΙΚΟΥ**

Δ/νση: Μάρνη 22, 10433, Αθήνα

Αριθμός τηλεφώνου.: 2105217318

Αριθμός τηλεομοιότυπου: 2105217407

Ηλ. Ταχυδ.: yy-etaa@tsmede.gr

Πληροφορίες: Γ. Βαζίκας

Αθήνα, 16-05-2011

Αρ. Πρωτ.: **78529/6242/1**

**Προς:**

1. **Προέδρους των Δικηγορικών Συλλόγων Επαρχίας**
2. **Πρόεδρο της Ομοσπονδίας Δικαστικών Επιμελητών Ελλάδος**
3. **Προέδρους των Συλλόγων Δικαστικών Επιμελητών**

**Θέμα: Δικαιολογητικά που απαιτούνται για την έγκριση δαπάνης για νοσηλεία σε μη συμβεβλημένη ιδιωτική κλινική**

Σε περίπτωση νοσηλείας σε Ιδιωτική Κλινική μη συμβεβλημένη ο ασφαλισμένος **υποχρεούται** να **προσκομίσει**:

* **Βεβαίωση εισαγωγής**  από το Γραφείο Κίνησης της Ιδιωτικής Κλινικής (και με φαξ) εντός **3 ημερών** από την εισαγωγή του ασθενούς στην οποία θα αναγράφονται τα *στοιχεία του ασφαλισμένου*, η *ημερομηνία της εισαγωγής* και οι *εκτιμώμενες ημέρες νοσηλείας* καθώς και **βεβαίωση του θεράποντος ιατρού** που θα αναφέρεται η *αιτία της εισαγωγής* και πιθανοί διαγνωστικοί χειρισμοί ή επεμβατικές πράξεις που προκύπτουν από την αιτία αυτή. Σε περιπτώσεις **μονοήμερης ή διήμερης νοσηλείας** η βεβαίωση εισαγωγής θα πρέπει να προσκομιστεί **ΠΡΙΝ** ο ασθενής πάρει εξιτήριο από την Κλινική.

Προκειμένου να είναι δυνατή η **καταβολή της νόμιμης προβλεπόμενης** βάσει ***Κρατικού Τιμολογίου*** και ***Παρατηρητηρίου Τιμών*** παροχής πρέπει ο ασφαλισμένος να **υποβάλλει τα κάτωθι πρωτότυπα δικαιολογητικά:**

1. **Βεβαίωση εισαγωγής** από την Ιδιωτική Κλινική και το **εξιτήριο**
2. **Φύλλο νοσηλείας** από την Ιδιωτικής Κλινική
3. **Εμπεριστατωμένη γνωμάτευση** ιατρού για το είδος της επέμβασης-πάθησης
4. Αναλυτική **κατάσταση φαρμάκων** με τα **κουπόνια** και με **ανάλυση των χρεώσεων**
5. Αναλυτική **κατάσταση υγειονομικού υλικού** με ανάλυση χρεώσεων εφόσον χρησιμοποιήθηκαν
6. **Βεβαίωση ιατρού** **χρήσης και τοποθέτησης υλικών** εφόσον χρησιμοποιήθηκαν
7. **Αναλυτικά** **τιμολόγια των υλικών** εφόσον χρησιμοποιήθηκαν
8. Αναλυτικό **λογαριασμό** της Ιδιωτικής Κλινικής
9. **Εξοφλητική απόδειξη**

 Ο Διευθυντής Υγειονομικού

 Ρηγάτος Θεοφάνης